EELNÕU 2018/126

								KOMISJONID:

eelarve- ja arengu-		
haridus-		
kultuuri- 	JK	
majandus-		
revisjoni-		
sotsiaal- 		

VILJANDI LINNAVOLIKOGU

OTSUS

20. detsember 2018   nr

Linna esindamiseks ametliku 
ühisdelegatsiooni moodustamine

Viljandi Linnavolikogu 25.08.2000. a määrusega nr 38 kinnitatud „Viljandi linna kui avalik-õigusliku juriidilise isiku esindamise korra” punktide 10.1 ja 10.2 alusel Viljandi Linnavolikogu

o t s u s t a b:

1.	Osaleda/ mitte osaleda 39. Rahvusvahelistel Hansapäevadel Pihkvas, Venemaal 27.-30. juunil 2019.a.

2.	Moodustada Viljandi linna esindamiseks Pihkvas, Venemaal 27. - 30. juunil 2019. a toimuvateks 39. Rahvusvahelisteks Hansapäevadeks Viljandi Linnavolikogu ja Viljandi Linnavalitsuse ühisdelegatsioon.

3.	Määrata ühisdelegatsiooni liikmeteks: 

3.1 Viljandi Linnavolikogu poolt:

3.2 Viljandi Noortevolikogu poolt:

4. Delegatsiooni liikmetele p 3.1 maksta nelja päeva eest päevaraha a’ 50 (viiskümmend) eurot.

5. Delegatsiooni liikmele p 3.2 maksta päevaraha a’30 (kolmkümmend) eurot.

6. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

7. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Mari Moorats
Esitatud: 03.12.2018
Esitaja: Viljandi Linnavalitsus			Ettekandja: Madis Timpson
Lk arv: 3
Hääletamine: nõudmisel

Seletuskiri
Linna esindamiseks ametliku ühisdelegatsiooni moodustamine

Eelnõu eesmärk on otsustada Viljandi linna delegatsiooni osalemine 39. Rahvusvahelistel Hansapäevadel Pihkvas. Eelnõus nimetatud otsuste tegemine on vajalik, et asuda taotlema Vene Föderatsiooni viisasid osalemiseks 39. Rahvusvahelistel Hansapäevadel Pihkvas, Venemaal, 27.-30. juunil 2019.

Osalemise korral on vaja määrata linnavolikogu ühisdelegatsiooni liikmed Viljandi linna esindamiseks 39. Rahvusvahelistel Hansapäevadel Pihkvas. Linnavolikogu delegatsiooni liikmed ning noortevolikogu esindajad nimetab delegatsiooni linnavolikogu. 

Rahvusvaheliste hansapäevade programm sisaldab traditsioonilist hansalinnade väljapanekut, keskaegset turgu, mitmekesist kultuurikava ja noortehansa programmi. Ühisdelegatsiooni liikmed on rahvusvahelistel hansapäevadel Viljandi linna ametlikud esindajad, kellelt muu hulgas oodatakse Hansa Liidu delegaatide üldkoosolekul osalemist ning Viljandi esindustelgi juures linna tutvustamist. 

Rahvusvahelistel hansapäevadel on Viljandit kui hansalinna tutvustatud läbi kohaliku käsitöö, kultuuri ja traditsioonide.
Viljandi linna ametlikud esindajad sõidavad Pihkvasse tellitud bussiga.

Viljandi Noortevolikogu poolt delegatsiooni määratud isik osaleb Pihkvas noortehansa programmis. Noortehansa on osa rahvusvaheliste hansapäevade programmis alates 1989. aastast, mille eesmärgiks on tegeleda noortele oluliste küsimustega ja aidata kaasa noortevahetusele. Noortehansa programmis osaleja peab olema valmis osa võtma kogu programmist. Programm koosneb erinevatest õpitubadest ja tegevustest, et arendada ja muuta jätkusuutlikumaks kaasaegse hansaliikumise ideed just noorte seas. Olulisel kohal on kogemuste saamine rahvusvahelises meeskonnatöös. Noortehansa programmis osalemise eest tasub Viljandi linnavalitsus 90 eurot, mis katab osaleja majutuse – ning toitlustamiskulud 4 päeva eest (27. - 30. juuni 2019).

2018. aastal osalesid Rahvusvahelistel Hansapäevadel Rostockis ametliku delegatsiooni koosseisus, Liis Aedmaa ja Helmut Hallemaa Linnavolikogust, Risto Kaljurand Noortevolikogust ja Madis Timpson linnavalitsusest.

Avalike suhete ja turismiameti eelarves on rahvusvahelistel hansapäevadel osalemiseks planeeritud 16 000 eurot. 

(allkirjastatud digitaalselt)
Mari Moorats
välissuhete spetsialist